Impikan

"Impikan" ialah lagu yang dirakamkan dan dipersembahkan oleh kumpulan gadis Malaysia, Dolla. Ia dikeluarkan sebagai single kedua mereka pada 30 Oktober 2020 selepas single pertama, "Dolla Make You Wanna". Versi bahasa Inggeris lagu ini telah diterbitkan dengan tajuk "Watch Me Glow". Lagu ini dimuatkan dalam EP sulung mereka, Dolla: Mini Album (2022).

Komposisi
"Impikan" dan versi bahasa Inggerisnya, "Watch Me Glow" ialah sebuah lagu yang berentak muzik tarian elektronik (EDM), ditulis oleh komposer dan penerbit muzik Sweden—Ludwig Lindell, Daniel Caesar dan Karl Oscar Gummesson. Luca Sickta dan Yonnyboii menyumbangkan lirik versi bahasa Melayu. Meluahkan rasa teruja untuk menyanyikan lagu ini, salah seorang ahli Dolla, Sabronzo berkata kepada Astro Gempak mengenai lagu ini:

Menurut Dolla, mereka membuat kajian terlebih dahulu sebelum proses rakaman dijalankan.

Tema
"Impikan" dan "Watch Me Glow" mengangkat falsafah pantang menyerah kalah sekaligus membawa pesanan untuk sentiasa tabah dalam menghadapi liku-liku kehidupan. Menurut Angel, "lagu ini cuba membangkitkan semangat mereka yang belum mencapai apa yang mereka impikan dalam hidup. Jangan mengeluh dan mudah menyerah kalah. Dengan usaha yang berterusan, apa yang diimpikan pasti boleh dikecapi suatu hari nanti". Ia didedikasikan khas buat peminat yang percaya dengan bakat dan kemampuan mereka untuk melangkah lebih jauh dalam persada seni.

Muzik video
Muzik video rasmi untuk "Impikan" dan "Watch Me Glow" dikeluarkan serentak di saluran YouTube Dolla dan Universal Music Malaysia pada 31 Oktober 2020. Sejak pelancaran rasmi, ia menjadi sohor kini sekaligus menduduki kedudukan kedua di YouTube Malaysia.

Persembahan secara langsung
Bagi mempromosikan "Impikan", Dolla telah mempersembahkan lagu ini secara langsung dalam rancangan Malaysia Hari Ini di TV3 pada 5 November 2020.

Tenaga kerja
Kredit diperoleh daripada di belakang tabir muzik video.

Lagu
 Dolla - vokal
 Ludwig Lindell, Daniel Caesar, Karl Oscar Gummesson - penerbit, penggubah
 Ludwig Lindell, Daniel Caesar, Karl Oscar Gummesson, Luca Sickta, Yonnyboii - komposer
 Luca Sickta, Yonnyboii - penulis lirik
 Mingaling - jurutera rakaman
 Lion Music Group - syarikat penerbitan
 Kenny Ong & Universal Music - penerbit eksekutif

Muzik video
 Adriana Tunku - pengarah
 Razlan Saharudin - penerbit
 Ezra Tham - koreografi
 Praveen Kumar, Amos Lim - pengarah fotografi
 Zulvanny - penggaya
 Dizeyazid, Albin Hassan - jurusolek
 TONI&GUY Troika - rambut
 MADAMCLAW Nails - kuku
 Ewan Jade, Victor Lim, Amalina Anuar - pasukan penggaya
 Azrina Azizi - penari latar
 Annur Hazeeqah - penari latar
 Chong Shin Yee - penari latar
 Chen Jingshi Kim - penari latar
 Eunice Low - penari latar
 Shoba Rupini - penari latar
 Al Adam - pembantu pengarah 1/penerbit bersekutu
 Alya Marissa - pembantu pengarah 2
 Farit Zainan - pengurus penerbitan
 Aidil - pembantu penerbitan
 Adriana Tunku Yungkerdil - penyunting
 Mohd Azeem - pembantu kamera 1
 Faisal Rahman - Gaffer
 Rashid - Best Boy
 Matthew Chow - pewarna
 Uncommon Dance Studio - terima kasih
 Hyundai - penaja utama

Format dan senarai runut
Muat turun digital
 "Impikan" – 3:31
 "Watch Me Glow" – 3:31

Sejarah keluaran
NegaraTarikhFormatSyarikat rakamanMalaysia30 Oktober 2020Muat turun digitalPenstriman digitalLion Music Group  Universal Music Malaysia

Rujukan

Kategori:Lagu 2020
Kategori:Single 2020
Kategori:Lagu Malaysia tahun 2020
Kategori:Lagu Dolla